Ap pusnakti laiks
Jau tovus pādus snīgā dzieš,
Bet tu guli,
Aiz sevis atstuojūt ānys,
Bet es sovys dūmys tovā virzīņī syutu
Pa muokūņu postu, lai nanūsavāloj.
Ik mirklis, pavadeits starp sapynim tovim,
Kai puse mirkļa, kod blokus tev asmu.
As ceru tovūs sapynūs jauktīs,
Pasauļi tovu pagrīzt ar kuojom gaisā-
Lai nazyni, kur ej, kur beji,
Toļka tū, ka esi te, kur snīgs kreit.
Tovu syltū smaidu es gaidu,
Draisķeigu ļīsmu piec danča - vaigūs.
Pīmīdz ar aci, kod garom ej,
Dūd ļūbesteibai īspieju byut...
Jans Ikes 2010
Inta Naglas atdzejojums latgaliski 2011
ltg_Latn ltg_Latn tpi_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn lvs_Latn ltg_Latn ltg_Latn ltg_Latn lim_Latn ltg_Latn